1. számú melléklet

**Műszaki dokumentáció munkaállomások leszállítására és telepítésére**

|  |  |
| --- | --- |
| **Beszerzésre kerülő eszköz/szoftver megnevezése** | **Darabszám** |
| **Dell Optiplex 3050 MiniTower**  Intel Core i3-7100 (3.9GHz), 4GB DDR4 2400MHz (1\*4GB), Intel B250 chipset, **128GB M.2 SSD**, DVD+/-RW DL meghajtó, Intel HD 630 grafikus vezérlő (DisplayPort, HDMI és **VGA**), fekete KB216 multimédiás magyar USB billentyűzet, fekete MS116 USB optikai scroll egér, 3db PCIe x1 és 1db PCIe x16 foglalat, 4xUSB 3.0, 4xUSB 2.0, Gigabit LAN, **3 év helyszíni garancia** | 37 |
| Windows 10 Pro 64bit HU | 37 |
| Office2016 Home and Business 64 bit HU | 27 |

A nyertes pályázónak a számítógépeket telepített operációs rendszerrel és irodai programcsomaggal kell leszállítaniuk a Megrendelő által kijelölt – kizárólag - **tiszaújvárosi** telephelyekre. A telepítéshez szükséges egyéb adatokat a Megrendelő szolgáltatja. A Megrendelő jelöli ki továbbá a telephelyenkénti kapcsolattartókat.

A leszállítást követően a lecserélésre kerülő munkaállomásokkal kapcsolatosan az alábbi feladatokat kell ellátnia a nyertes Pályázónak:

* a gépek azonosításához használt névkonvenciókat a Megrendelő biztosítja,
* a felhasználói profilok beállítása (asztal, ikonok, stb.),
* felhasználói dokumentumok áttöltése,
* telepített egyéb programok áttelepítése (a szükséges telepítési anyagot a Megrendelő biztosítja),
* hálózati beállítások elvégzése,
* nyomtatók és egyéb csatlakoztatott perifériák telepítése (a szükséges telepítési anyagot a perifériagyártók honlapja illetve a Megrendelő biztosítja),
* a Megrendelő által biztosított Távmenedzsment szoftver kliens telepítése (SolarWinds),
* a Megrendelő által biztosított ESET ERA AGENT telepítése.

Minden munkaállomás esetén munkalap kiállítása szükséges, amely tartalmazza az elvégzett feladatok jegyzékét, a géphasználó(inak) vagy a Megrendelő megbízottjának igazoló aláírását. A munkalap a megkötésre kerülő szerződés melléklete lesz.

Abban az esetben, amennyiben az áttelepítés során tárhely probléma lép fel (kapacitáshiány) annak feloldása a Megrendelő feladata.

A munkaállomások telephelyenkénti bontását a megkötésre kerülő szerződés fogja tartalmazni.